Сириядағы шабуыл кезінде ресейлік әскери техника жойылды
"Сириядағы шабуыл кезінде ресейлік әскери техника жойылды" | "https://abai.kz/post/45078"
TITLE: Сириядағы шабуыл кезінде ресейлік әскери техника жойылды
URL: https://abai.kz/post/45078
META: "Сириядағы шабуыл кезінде ресейлік әскери техника жойылды" | "https://abai.kz/post/45078"
DATE: 25.05.2016
AUTHOR(s): Абай-Ақпарат
TOTAL WORDS: 116
TEXT: Америкалық Stratfor жекеменшік барлау агенттігінің мәліметінше, жер серіктері түсірген суреттер артиллериялық соққы кезінде Сириядағы Ресей пайдаланатын әскери базаның «едәуір зиян шеккенін» көрсетеді. Ұйым жақында содырлардан тазартылған ежелгі Пальмира қаласының төңірегіндегі шабуылдар кезінде төрт бірдей ресейлік «Ми-24» тікұшағының жойылғанын хабарлайды. Фотосуреттер бұдан бөлек, тағы «20 шақты техниканың» жойылғаны туралы «үлкен сеніммен айтуға мүмкіндік береді». 14 мамырда «Ислам мемлекеті» базаға жасалған шабуылды мойнына алды және оның нәтижесінде төрт тікұшақ пен оқ-дәрі тиеген 20 шақты жүк көлігінің жойылғаны туралы мәлімдеген болатын. Stratfor келтірілген зиян көлемі Сирия президенті Башар Асадтың негізгі одақтасы - Мәскеуге бұл елдегі әскери шара барысында “үнемі қауіп-қатерге душар болатынын” есіне салып отыратынын айтады. Ресейдің қорғаныс министрлігі бұл хабарды "ИМ таратқан үгіт-насихат" ретінде атап, жоққа шығарды. Абай-ақпарат
